Diari Oficial de la Generalitat Valenciana


Sumari del DOGV 643, del 06-08-1987 (1987/809415)

ORDRE de 29 de juny de 1987, de la Conselleria d'Indústria, Comerç i Turisme, per la qual es modifica la de 18 de març de 1986.
-------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/06/29/(3)/dof/vci/html**

### Dades del document

Número de DOGV
:   643

Data del DOGV
:   06-08-1987

Secció del DOGV
:   DISPOSICIONS GENERALS

Número del document
:   1987/809415


Data del document
:   29-06-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 29 de juny de 1987, de la Conselleria d'Indústria, Comerç i Turisme, per la qual es modifica la de 18 de març de 1986.  
Aprovada per Ordre de 18 de març de 1986 la normativa reguladora de concessió de subvencions per a la promoció d'energies alternatives i estalvi energètic, i tenint en compte que les accions encaminades a l'aconseguiment d'aquests objectius han de redundar en benefici d'activitats desplegades dins de l'àmbit territorial de la Comunitat Valenciana, cal modificar l'esmentada Ordre a fi que hi tinguen cabuda les iniciatives tècniques que afecten instal·lacions ubicades a la Comunitat, qualsevol que siga el domicili social de l'empresa o entitat promotora.   
En atenció d'aquestes consideracions, aquesta Conselleria d?Indústria, Comerç i Turisme, ha ordenat:   
Primer: Es modifica el punt Primer de l'Ordre de 18 de març de 1986, sobre concessió de subvencions per a estalvi energètic i promoció d'energies alternatives, que quedarà redactat així:   
«La Conselleria d?Indústria, Comerç i Turisme, dins dels crèdits pressupostaris destinats a tal finalitat, podrà concedir subvencions, en l'àmbit de la Comunitat Valenciana, per a la realització d'instal·lacions o activitats que acomplesquen alguns dels objectius següents:   
a) Optimització del consum energètic mitjançant operacions que suposen l'adopció d'alguna de les mesures següents:   
- Recuperació de calors residuals.  
- Millores de l'eficiència energètica en equips i/o processos.  
- Utilització de residus industrials com a combustible.  
- Implantació de noves tecnologies.  
b) Substitució de derivats del petroli per altres fonts d'energia:  
- Gas natural.  
- Carbó.  
- Residus forestals i/o agrícoles.  
c) Producció d'energies elèctrica i/o tèrmica a partir de recursos renovables, i, entre aquests:  
- Generació fotovoltaica.  
- Recursos hidràulics.  
- Generació eòlica.  
- Tèrmica solar.  
d) Autoproducció d'energia elèctrica mitjançant generació per turbines de gas, o de vapor, amb recuperació dels calors residuals i/o cogeneració.  
e) Qualsevol operació que per si mateixa puga conduir a  
un estalvi o substitució de derivats del petroli en altres empreses o entitats.  
f) En general, qualsevol altra activitat encaminada a l'estalvi energètic, o diversificació de l'energia, coincident amb  
el programa d'actuacions de la Direcció General d?Indústria i Energia.  
Segon. Així mateix, la present Ordre serà d'aplicació als expedients que es troben en tramitació.  
Tercer. Aquesta Ordre vigirà el dia de la publicació al Diari  
Oficial de la Generalitat Valenciana.  
València, 29 de juny de 1987.   
El Conseller d'indústria, Comerç i Turisme,  
ANDRES GARCIA RECHE


Còpia Permalink ELI